open-index/open-wikipedia-markdown huggingface dataset:
Ilesia de Nuestra Sinyora de l'Asumpción d'Alberit de Sant Chuan

A **ilesia de Nuestra Sinyora de l'Asumpción** ye una ilesia catolica que se troba en Alberit de Sant Chuan (Campo de Borcha).

Ye una ilesia mudéchar de una sola nau construyida sobre las restas de l'antigo castiello. O suyo campanal yera un antigo torretón d'o mesmo. Fue construyida en o sieglo XIV y restaurada en 1992.
Ilesia d'a Virchen d'os Reis de Calcena

A **ilesia d'a Virchen d'os Reis** ye un templo catolico situau en o lugar de Calcena, (Aranda, Aragón). En o sieglo XVI se devantó la ilesia actual pa substituyir una anterior d'estilo romanico.

En o suyo interior se troba un retablo de Cheronimo Cosida, un d'os mas importants pintors d'o Renaiximiento en Aragón. Ye dedicau a la Degollación de Chuan Baptista y ye calendau entre 1554 y 1559.

## Referencias
Ermita de Santa María d'a Huerta de Frescano

A **ermita de Santa María d'a Huerta** ye una ermita romanica situada en Frescano (Campo de Borcha,Aragón). Construyida en o sieglo XIV, fue enamplada en o sieglo XVI.
Palacio d'os Duques de Villafermosa de Frescano

O **palacio d'os duques de Villafermosa** se troba en Frescano, Campo de Borcha. En iste puesto existiba dende lo sieglo X un castiello medieval que en o sieglo XVI estió convertiu en l'actual edificio.

En primers d'o sieglo XXI se trobaba en pro mal estau de conservación. En 2008 s'encieta la rehabilitación. En 2015 s'ubre una parti d'o mesmo como museu d'arqueolochía local.
Ilesia de Sant Chuan Baptista de Fuent de Xalón

A **ilesia de Sant Chuan Baptista** ye un templo catolico que se troba en Fuent de Xalón (Campo de Borcha).

Ye un templo de piedra picata construyiu en estilo gotico tardano. Tien una sola nau con capiellas entre los suyos petrils. O suyo abside ye semihexagonal y la vuelta d'a nau interior ye de crucería estrelada. O suyo campanal ye mudéchar.

En l'interior de l'edificio i hai pinturas y tallas d'o sieglo XIII. O suyo retablo mayor tien pasaches d'a vida de Sant Chuan Baptista y fue feito en 1567.
Ermita de Sant Bertolomeu de Bulbuent

A **ermita de Sant Bertolomeu** ye una ermita que se troba en Bulbuent, (Campo de Borcha, Aragón).

## Historia
A ermita fue construyída entre 1631 y 1644 per o mayestro borchano Domingo d'Aroza lo menor. Fue enamplada en 1654.

Astí se realizoron numerosos esconchuros. Asinas per eixemplo se practicó un esconchuro a Ursula Martinez en 1657.

En 1722 se realizó una rogativa contra la sequera per parti d'os vecins de Bulbuent y Ambel.

Se realizoron cualques reparacions entre 1723 y 1778. Fue restaurada en 1957 mientres que en 1993 se restaura lo suyo tellato. Dende 2009 pasa a funcionar como centro de diya.
Frank Caeti

**Franklin** "**Frank**" **Caeti** (11 d'agosto de 1973) ye un actor, actor de voz, y comediant estausunidense, conoixito en as películas de *[[MADtv]]*.

## Vinclos externos
*  Frank Caeti en IMDb.
Alionor de Portugal

**Alionor de Portugal** (1328 - 30 d'octubre de 1348), infanta de Portugal y reina consort d'Aragón entre 1347 y 1348.

Yera a zaguera filla naixida d'o matrimonio d'o rei Alifonso IV de Portugal y Beatriz de Castiella, a infanta Alionor yera nieta de Dionís I y Isabel d'Aragón por vía paterna y de Sancho IV de Castiella y María de Molina por vía materna, y chirmana de Pero I de Portugal entre atros.

## Biografía

Poco se sabe d'a suya nineza. As primeras informacions apareixen a os suyos 18 anyos cuan os reis se disputaban a suya man con a fin de tener o refirme portugués: Alifonso XI de Castiella, que la quereba ta o suyo sobrín, Ferrando d'Aragón y Pero IV d'Aragón, con qui remató casando-se  o 14 u o 15 de noviembre de 1347 en Barcelona, de qui estió a segunda muller dimpués d'a muerte de María de Navarra ixe mesmo anyo. Alionor estió a primera y a unica reina d'Aragón naixida de Portugal.

Morió un anyo dimpués, o 30 d'octubre de 1348 camín enta Exerica, dimpués d'haber contrayiu a peste negra cuan se trobaba en Teruel. Encara que bels autors dicen que fue mai d'una filla dita Beatriz que morió estando nina y que fue criada por su avuela materna, entre éls Cheronimo de Zurita y Rui de Pina, no bi habió descendencia d'o matrimonio d'a infanta portuguesa y o rei aragonés. En o suyo testamento, Alionor no nombra a ista suposada filla que a suya avuela, a reina Beatriz, menciona en os suyos dos testamentos de 1357 y 1358, en os que diz que as restas d'a chicota Beatriz, probablement filla borde de Pero I de Portugal, que heban estau apedecaus d'antis mas en o convento de Sant Francisco en Santarém, estasen ficaus en a suya tumba.

Primero fue enterrecada en Exerica y no estió dica chunio de 1350, cuan haba retaculau a peste negra, que as suyas restas fuoron tresladadas y apedecadas en o pantión d'os reis en o monesterio de Poblet, seguntes heba dispuesto en o suyo testamento atorgau en septiembre de 1348 en o que quereba estar enterrecada chunto a o suyo mariu.

## Referencias

## Bibliografía
*  Les femmes dans l’espace nord-méditerranéen. Un destin interrompu: Aliénor de Portugal, brève reine d'Aragón. Ana Maria de Seabra Almeida Rodrigues. Etudes Roussillonnaises. Revue d'Historie et d'archéologie Méditterranéennes. Éditions Trabucaire, 2013. Canet-en-Rousillon. Vol. XXV. Pach. 89-96. ISBN 978-2-84974-168-9
*  "Rainhas medievais de Portugal. Dezassete mulheres, duas dinastias, quatro séculos de História". Ana Rodrigues Oliveira. A esfera dos livros, Lisboa. 2010. ISBN 978-989-626-261-7
Pleito d'o virrei forano

O conoixiu como **pleito d'o virrei forano** constituyió un conflicto churidico de competencias entre os reis d'a monarquía hispánica y as institucions propias d'o Reino d'Aragón, que prencipia en 1482, cuan Ferrando o Catolico nombró a o catalán Joan Ramon Folch IV (1486-1513), conte de Prades, Cardona y Pallars virrei, lo que a beluns les pareixeba un contrafuero, ya que os Fueros d'Aragón deciban que os oficials reyals heban d'estar naturals d'o reino. Ya antis a mesma cuestión s'heba planteyau con respecto a o lugartenient d'o reino, prencipiando con o nombramiento por Pero IV d'o suyo sobrín, o conte Pero II d'Urchel, en 1366.

Dimpués, l'alavez prencipe Felipe, reinando Carlos I, nombró tamién a un virrei forano: Diego Hurtado de Mendoza, futuro Prencipe de Melito en 1553 u 1554, lo que se tornó a denunciar como desafuero.

En 1588 Felipe I tornó a nombrar un virrei castellano, o marqués d'Almenara, substituyindo a o conte de Sastago. Iste feito fue criticau por os deputaus d'a Cheneralidat invocando os fueros aragoneses. Almenara fue atacau y a suya casa cremada, por lo que tornó ta Castiella ta informar a o rei. Felipe II nombró virrei a Jaime Jimeno de Lobera (bispe de Teruel). O rei alavez decidió interponer una demanda en os tribunals aragoneses ta que se dilucidara d'una vegada si o virrei yera un funcionario reyal u no, ninviando a Zaragoza a o marqués d'Almenara como o suyo representant en o pleito. A isto s'oposaban as institucions aragonesas, que pediban que a cuestión se debatiera y resolviera en Corz. Una d'as razons por as que o rei quereba nombrar un virrei que no estase aragonés yera que asinas iste podría arbitrar de forma mas equitativa entre as faccions nobles d'o reino, sin haber o rei de decantar-se y favoreixer una d'ellas contra as atras.

Ista situación, chunto con o problema d'o condau de Ribagorza y o intento de enjuiciar a Antonio Pérez derivó en as Alteracions de 1591, en as que o representant reyal en o pleito, o marqués d'Almenara, fue asasinau. En 1592, habendo o rei rematau con a revuelta, convocó as Corz en Tarazona y obtenió a la fin o poder explicito de nombrar un virrei no aragonés, lo que metió fin a o problema legal d'o virrei forano mas d'un sieglo dimpués d'haber-se encetau.

## Notas

## Referencias
*  "Historia de las alteraciones de Aragón en el reinado de Felipe II". (Tomo I, Tomo II, Tomo III). Pedro José Pidal, J. Martín Alegría, Juan Francisco Camacho, Fernando de Castro. 1863. Editorial Imp. de J. Martín Alegría
Alionor de Secilia

**Alionor de Sicilia** (1325 - Leida, 20 d'abril de 1375) estió una reina d'Aragón. Yera filla d'o rei Pero II de Sicilia y d'Isabel de Carintia. Tanto ella como as chirmanas suyas favoreixioron a o partiu d'a Corona d'Aragón d'a isla de Sicilia, integrau por nobles d'ascendencia catalana que yeran concaraus con a resta d'a nobleza proanchevina.

## Biografía
Estió a tercera muller d'o rei Pero IV o Ceremonioso con qui se casó en 1349 con a condición de que renunciara a toz os eventuals dreitos sobre a corona siciliana. Aconsiguió que su chermano, Frederico III de Sicilia, se casara con Constanza, filla mayor d'o suyo mariu. En 1357 Frederico le transmitió os dreitos succesorios d'o reino de Sicilia y tamién os dreitos sobre os ducaus d'Atenas y Neopatria, que no fuoron incorporaus a la Corona d'Aragón dica 1380.

Alionor, muller de caracter muit cerenyo y acostumbrada a o mando, refirmó politicament a suyo mariu, a qui acompanyó en a expedición a Cerdenya (1354-1355). Antimás, estió enemiga, entre atros, d'o viello consellero d'o suyo mariu, Bernardo de Cabrera. Aproveitando o descontento cheneral produciu por a duración d'a guerra d'os dos Peros y debant de l'ausencia d'o rei, intervino de forma decisiva en a cayida en desgracia y execución d'o consellero en 1364.

Residió en o Palacio Menor de Barcelona, construyiu ta ella. Fue mai d'os reyes Chuan I d'Aragón y Martín l'Humanista asinas como d'Alionor d'Aragón, muller d'o rei Chuan I de Castiella. A la suya muerte fue levada enta o monesterio de Poblet.

## Referencias
Bobby Lee

**Bobby Lee** (**Robert Young Lee, Jr.**), naixito de San Diego (California) o 17 de setiembre de 1971, ye un actor estausunidense.

## Vinclos externos

*  Bobby Lee en IMDb.
Ermita d'a Virchen d'o Rosario d'Ambel

A **ermita d'a Virchen d'o Rosario** ye una ermita que se troba en Ambel, (Campo de Borcha, Aragón).

L'edificio actual ye d'estilo barroco y estió construyiu en o sieglo XVII. Poseye un campanal mudéchar.
Ilesia de Sant Chaime lo Mayor d'Albeta

A **ilesia de Sant Chaime lo Mayor** (en castellano *Iglesia de Santiago Apóstol*) ye un templo catolico que se troba en Albeta, (Campo de Borcha, Aragón).

Fue construyida en 1560. Poseye un altar mayor d'o sieglo XIX con dos tallas barrocas dedicadas a sant Nicolau de Tolentino y a sant Chaime o Mayor. Poseye asinas mesmo de dos capiellas dedicadas a lo Nino Chesús y a la Virchen d'o Rosario.

## Referencias
Casa d'o lugar de Bulbuent

A **casa d'o lugar de Bulbuent** se tracta d'un edificio renaixentista d'o sieglo XVI que se troba en Bulbuent, (Campo de Borcha,Aragón) y ye a seu d'o Concello de Bulbuent.

Fue restaurau en zagueras d'o sieglo XX.

## Referencias
Lumbrerón

Lo **Lumbreron** ye una caseta de pastors de dimensions considerables que se troba a 5&nbsp;km de Pozuelo d'Aragón en a marguin d'a carretera Borcha-Rueda .

## Descripción
Se tracta d'un edificio feito en piedra de 6 m d'altaria, 6 m de diametro y planta circular. A suya cubierta tien forma de falsa cupula.

## Etimolochía
O nombre de Lumbreron proviene d'a similitut que ista construcción tien con as lumbreras d'as bodegas d'a redolada.

## Historia
En 2011 s'espaldó parcialment pero estió reparau per o suyo propietario.
En a primavera de 2015 unas plevidas causoron a espaldadura d'una paret. En 2017 estió tornau a reconstruyir.

## Referencias
Lugartenient d'o Reino d'Aragón

O **lugartenient d'o Reino d'Aragón** u **lugartenient cheneral** estió un cargo d'a Corona d'Aragón que prencipió a usar-se en 1365 por o que o rei delegaba temporalment, cheneralment en a persona que yera en o puesto mas alto ta estar o suyo succesor, os suyos poders y atribucions reyals (gubierno y chusticia) en bels territorios, mientres a suya ausencia.

D'ista forma, por voluntat d'o rei, por ausencia u por incapacidat ta gubernar, o lugartenient cheneral feba a función d'o rei (*gerens vices*) en o suyo puesto (*locum tenens*), tenendo plena churisdicción civil y criminal, podendo convocar Corz u promulgar constitucions y fueros.

Ista fegura tamién estió un instrumento d'a potestat d'o rei en os diferents territorios d'a Corona d'Aragón, gosando constituyir una mena d'alter-ego d'o monarca en ixos territorios. A o largo d'o sieglo XV, o termin, con caracteristicas parellanas, fue estando sustituyiu, seguntes o territorio, por o virrei, a on en documentos d'a Corona de 1428, apareixe en latín un "vice rex" ta referir-se a o virrei de Sicilia. Ferrando o Catolico instituyó o cargo de lugartenient cheneral en toda a Corona d'Aragón.

## Referencias
Noel MacNeal

**Noel MacNeal**, naixito de Harlem (Nueva York) o 15 de setiembre de 1961, ye un actor estausunidense.

## Vinclos externos

*  Noel MacNeal en IMDb.
Pepe Gálvez

**José Gálvez Miguel**, mas conoixiu como **Pepe Gálvez** (Fuents Claras, Teruel, 20 de marzo de 1950) ye un guionista, debuixant, critico y teorico d'o mundo d'o cómic.

## Biografía

Dende los anyos 1970 ha exerciu como guionista de cómics y tamién como critico y teorico d'o meyo.

Como guionista ha treballau con dibujantes como Arnal Ballester, José María Beroy, Joan Mundet, Javier Olivares y Rubén Pellejero. Los suyos guións mas conoixius los ha desenvuelto pa lo dibujante Alfons López: *Asesinato en la mezquita, Color café, Silencios: la juventud del Capitán Trueno, Miguel Núñez: mil vidas mas* y las tiras *Expediente exprés* y *Segis*.

Con *Miguel Núñez: mil vidas mas* (2010), ganó chunto a Alfons López y Joan Mundet lo Premio Nacional de Cómic d'a Cheneralidat de Catalunya en 2011.

Ha colaborau tanto en revistas chenerals como especializadas en cómics y en periodicos. Ye tamién comisario d'exposicions sobre cómics y ha impartiu cursos y tallers sobre historieta.

Como teorico publicó *Cómics: manual de instrucciones* (Astiberri, 2016), escrito en colaboración con Roberto Bergado, Antoni Guiral y Jesús Redondo y la suya labor ye present en un gran numero de publicacions: *Avui, De la historieta, Dentro de la viñeta, Funnies, Krazy Comics, Galdrufa, Slumberland, U, Viñetas, Volumen* y atras.

Estió cofundador de cuantos grupos de treballo (como *Tanta Tinta*) y colaborador d'atras publicacions como Tebeosfera.
Fred Newman

**Frederick R.** "**Fred**" **Newman** (6 de mayo de 1952) ye un actor, actor de voz, y comediant estausunidense.

## Vinclos externos
*  Fred Newman en IMDb.
Plácido Díez Bella

**Plácido Díez Bella** (Fuents Claras, Teruel, 1 d'aviento de 1958) ye un periodista aragonés de radio y de prensa escrita y dichital.

Actualment ye tecnico de comunicación de *Cuarto Espacio*, unidat d'a Deputación de Zaragoza d'emparo a los chicoz municipios d'a provincia de Zaragoza y luita contra la despoblación, dende 2015; contertulio de *Mesa de Redacción*, de *[[Zaragoza TV]]*, asinas como colaborador en *[[Localia Televisión|Localia TV]]* y colaborador d'o medio dichital *[[Eldiario.es]]* en Aragón.

## Vinclos externos
* Blog personal.
* Twitter.
* Instagram.
Puerto de la Glera

O **puerto de la Glera** u **puerto de Gorgutes** (en francés *port de la Glère*) ye un puerto de montanya situau en a muga entre Aragón y Francia a una altaria de 2.367 m y que une l'ibón de Gorgutes (val de Benás), en Aragón, con o circo de la Glera, en Occitania.

Se troba entre o pico de Sacrots (2.668 m) y a tuca de la Glera (2.496 m).
Puerto Viello de Gorgutes

O **puerto Viello de Gorgutes** (en francés *port Vieil de Gorgutes*) ye un puerto de montanya situau en a muga entre Aragón y Francia a una altaria de 2.666 m y que une o forau de Gorgutes (val de Benás), en Aragón, con o laco d'o Port Vieil, en Occitania.

Se troba entre a tuca d'el Puerto Viello de Gorgutes (2.845 m) y a tuca de Gorgutes Sud (2.743 m).
Puerto d'O

O **puerto d'O** (en francés *port d'Oô*) ye un puerto de montanya situau en a muga entre Aragón y Francia a una altaria de 2.908 m y que une os ibons de Chíes y a vall d'Estós, en Aragón, con o lac Glacé, en Occitania.

Se troba entre a tuca d'el Puerto d'O (3.065 m) y o pico Audoubert (3.045 m).

## Toponimia
O toponimo "O" tien o suyo orichen en o gascón Òu y iste a la vegada en l'aragonés *[[ibón]]*, termín que se troba en os Pireneus occitans con diferents grafías locals baixo as formas *-o-*, *-eo-* u *-eù-*.

## Referencias
Chuegos Olimpicos d'hibierno de 2022

Os **Chuegos Olimpicos d'hibierno de 2018**, conoixitos tamién como **XXIV Chuegos Olimpicos d'hibierno**, estioron os Chuegos Olimpicos d'hibierno y se facioron en Pequín (China), dende o 4 de febrero dica o 20 de febrero de 2022.

## Esportes

## Referencias

## Vinclos externos

* /  [www.olympic.org/beijing-2022 Os Chuegos Olimpicos d'hibierno de 2022 seguntes o COI.]
*  Pachina web oficial de Beijing 2022.
Huechaseca

**Huechaseca** ye un lugar aragonés actualment despoblau situau en o termin municipal d'Ainzón, en a comarca d'o Campo de Borcha y provincia de Zaragoza. O lugar se fundó en 1792.

## Descripción
En l'actualidat quedan en piet o palacio d'o sinyor, seis casas de labranza, a ilesia de Sant Chusé (de 1792), una fabrica d'olio (de 1841), y bellas caballerizas y cubilars.

## Historia
Estió fundau en 1792 per José Pérez, vecín d'Ainzón. En o sieglo XVIII pasó a mans d'os marqueses de Ayerbe, que lo vendioron en 1940 a un empresario andaluz. En os anyos 1960 s'amortó. En os anyos 1980 pasó enta la familia Bordejé, propietarios d'a marca de vins "Bordejé", y dende 2021 perteneixe a "Hermanos García Andía", viticultors y vecins de Fuent de Xalón.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:30
TimeAxis   = orientation:vertical
ScaleMajor = unit:year increment:10 start:0

BarData=
  bar:1900 text:"1900" 
  bar:1910 text:"1910" 
  bar:1920 text:"1920"
  bar:1930 text:"1930"
  bar:1940 text:"1940"
  bar:1950 text:"1950"
  bar:1960 text:"1960"
  bar:1970 text:"1970"
  bar:1981 text:"1981"
  bar:1991 text:"1991"
  bar:2001 text:"2001"
  bar:2009 text:"2009"

PlotData=
  width:15
  bar:1900 color:brightblue from:0 till:16
  bar:1910 color:brightblue from:0 till:28
  bar:1920 color:brightblue from:0 till:8
  bar:1930 color:brightblue from:0 till:0
  bar:1940 color:brightblue from:0 till:11
  bar:1950 color:brightblue from:0 till:17
  bar:1960 color:brightblue from:0 till:14
  bar:1970 color:brightblue from:0 till:0
  bar:1981 color:brightblue from:0 till:0
  bar:1991 color:brightblue from:0 till:0
  bar:2001 color:brightblue from:0 till:0
  bar:2009 color:brightblue from:0 till:0
 


## Referencias
Alberto Villapalos

**Alberto Villapalos** (Madrit, 27 de chinero de 1995) ye un futbolista espanyol.
A suya posición ye de centrocampista y actualment fa parti d'a plantilla de l'Atlético Baleares.
Isabel I de Castiella

**Isabel I de Castiella** u **Isabel la Catolica** (Madrigal de las Altas Torres, Reino de Castiella, 22 d'abril de 1451 - Medina del Campo, 26 de noviembre de 1504) fue reina de Castiella (1474-1504) y reina consort de Sicilia (1469-1504) y d'Aragón (1479-1504).

## Familia
Naixió o 22 d'abril de 1451 estando a filla mas chicota d'o rei Chuan II de Castiella y d'a suya segunda muller Isabel de Portugal. Yera nieta por linia paterna d'Henrique III de Castiella y de Catalina de Lancaster, y por linia materna d'o infant Chuan de Portugal y d'Isabel de Bragança. Asinas mesmo estió chermanastra d'o suyo predecesor en o trono castellano Henrique IV de Castiella.

Se casó en a seu de Valladolid o 19 d'octubre de 1469 con Ferrando d'Aragón, fillo de Chuan II d'Aragón y Chuana Henríquez. D'iste matrimonio naixioron:
* a infanta Isabel d'Aragón (1470-1498), casada con Alifonso de Portugal y en 1497 con Manuel I de Portugal
* o infant Chuan d'Aragón (1478-1497), prencipe d'Asturias y casau en 1497 con Margalida d'Austria
* a infanta Chuana I de Castiella (1479-1555), reina de Castiella, casada en 1496 con Felipe o Fermoso
* a infanta María d'Aragón (1482-1517), casada en 1500 con Manuel I de Portugal
* a infanta Catalina d'Aragón (1485-1536), casada en 1509 con Henrique VIII d'Anglaterra
Caninae

:*Pa atros significaus d'a parola canino se veiga [[Canino (desambigación)]].*

Os **canins** () son una subfamilia de mamiferos placentarios carnivoros en a familia *[[Canidae]]*, una d'as tres en as que se subdivide. As atras dos subfamilias de canidos son *[[Hesperocyoninae]]* y *[[Borophaginae]]*, que tienen toz os suyos miembros extintos.

A subfamilia d'os canins ye a sola subfamilia viva de *Canidae* y concabe as 35 especies d'estes animals que encara existe. A subfamilia se subdivide en dos tribus a la suya vegada, que son *[[Canini]]* (lobos, coyotes, chacals, etc.) y *[[Vulpini]]* (as rabosas).

## Referencias

## Se veiga tamién

*Ursinae.
*Rabosa.
*Chacal.

## Enlaces externos
Canino (desambigación)

**Canino** y la suya forma equivalent **canín** pueden fer referencia a:

* L'adchectivo que s'emplega pa describir tot aquello que sía relacionau con o can domestico (lat. <*canis*).

## Anatomía
* Un dient que se troba simetricament a canto y canto d'as dos mandibulas, entre los incisivos y los premolars. Se veiga **[[Dient canino]]**.

## Cheografía
* **[[Canino (Italia)]]**, una comuna italiana en a provincia de Viterbo y rechión d'o Lazio.

## Zoolochía
* Una subfamilia taxonomica adintro d'a familia Canidae. Se veiga **[[Caninae]]**.
** Una tribu adintro d'esta subfamilia Caninae. Se veiga **[[Canini]]**.
Insaculación

A **insaculación** (d'as parolas latinas *in* [dentro] y *sacculum* [pocha chicota]) yera un metodo usau pa triar os cargos publicos. Se tractaba d'anotar os nombres d'os candidatos en papels que yeran recubiertos de zera formando unas pellas clamadas *redolins*. Os redolins pa un cargo yeran alzaus en una pocha d'a cual un nino menor de diez anyadas extrayeba un que conteneba lo nombre d'o cargo triau.

## Historia
O procedimiento d'insaculación estió introduciu en a Corona d'Aragón en o sieglo XV per parti d'a Casa de Trastamara. Iste sistema estió aboliu con a implantación d'os Decretos de Nueva Planta (1711) per a Casa de Borbón d'Espanya.

## Referencias
Ada Lovelace

**Ada Lovelace** (naixida **Ada Byron**) estió una matematica y escritora anglesa que desenvolicó lo primer algorismo destinau a estar executau per un ordinador, la clamada *Maquina Analitica* (en anglés *Analytical Engine*) de Charles Babbage. Ye per ixo que se le considera como la primera programadora d'ordinadors d'a historia.

## Biografía
Ada Byron yera la filla d'o poeta Lord Byron y su muller Lady Byron. En 1835 se casó con William King, que yera Conte de Lovelace por o que ella se convirtió en a *Contesa de Lovelace*.

A lo largo d'a suya vida s'intresó por todas as ciencias y s'intresó enormement per os abances cientificos d'a suya epoca.

Murió de cáncer de matriz en 1852 a la edat de 36 anyadas.
Henrietta Swan Leavitt

**Henrietta Swan Leavitt** estió una astronoma estadounitense que, mientres treballaba en l'Observatorio d'o Harvard College, descubrió una traza de medir as distancias a los obchectos d'o Universo emplegando las estrelas variables conoixidas como Cefeidas.

As estrelas variables Cefeidas poseyen un brilo que vareya con periodos regulars. Leavitt descubrió que las Cefeidas de mayor luminosidat intrinseca teneban largos periodos. Observando lo periodo d'una Cefeida se puede conoixer a suya luminosidat (magnitut absoluta) que comparando-la con a magnitut aparent observada permite establir a distancia enta dita Cefeida.

Con iste metodo se puede conoixer a distancia enta atras galaxias que contiengan estrelas Cefeidas. Asinas, per eixemplo, Edwin Hubble estió capaz de calcular a distancia a la galaxia d'Andromeda en 1923. 
 
Leavitt no recibió garra reconoixencia en o suyo diya y murió de cáncer d'estamaco en 1921, a los 53 anyadas d'edat.

## Referencias
Canini

:*Pa atros significaus d'a parola canino se veiga [[Canino (desambigación)]].*

Os **canins** () son una tribu de mamiferos canivoros dentro d'a familia Canidae. Son una d'as dos tribus en as que se divide la subfamilia Caninae d'estes mamiferos, estando l'atra Vulpini.

A tribu concabe a mayoría d'especies vivas actuals de canidos, sacando as rabosas que se piensa que forman un linache filetico verdadero de conchunta y por ixo son clasificadas como una tribu diferent. Son miembros d'a tribu Canini todas as especies d'o chenero *[[Canis]]*, como o coyote, as dieferents subspecies de *[[Canis lupus]]* (o que incluye os lobos, o dingo y o can domestico) y as diferents especies que se diz chacals, pero tamién especies d'atros cheneros, como o cuón, o licaón, l'aguará guazú, o can d'augua sudamericano, etc.

## Referencias

## Se veiga tamién

*Vulpini.

## Vinclos externos
Vulpini

Os **vulpins** () son una tribu de mamiferos carnivoros en a familia *[[Canidae]]*, una d'as dos tribus en as que se divide a subfamilia Caninae, estando l'atra Canini. Corresponden alto u baixo con os animals que en aragonés se diz coloquialment «rabosas» u «rabosos».

Son canidos mas chicorrons que os miembros d'a tribu Canini, como lobos, chacals y cans domesticos. Tienen as orellas grans y a coda larga y densa, y son depredadors de vertebraus menors, como radedors, reptils y paixaros, anque tamién minchan insectos, uevos, bayas y fruitos bordes diversos. A especie mas tribuida ye *[[Vulpes vulpes]]*, que habita en Eurasia y America d'o Norte.

## Se veiga tamién

*Canini.

## Enlaces externos
Isabel de Portugal y d'Aragón

**Isabel de Portugal y d'Aragón** (Lisboa, Portugal, 25 d'octubre de 1503 - Toledo, Castiella, 1 de mayo de 1539) estió una infanta de Portugal, reina consort d'as coronas de Castiella y d'Aragón (1526-1539) y, mas tardi, emperatriz imperial consort (1530-1539), por o suyo matrimonio con Carlos V d'o Sacro Imperio Romano Chermanico.

## Familia
Filla de Manuel I de Portugal, y d'a infanta María d'Aragón, tercera filla d'os Reis Catolicos. Contraye matrimonio con l'emperador Carlos V. D'o matrimonio con l'emperador naixen:
* Felipe (Valladolid, 1527 - El Escorial, 1598)
* María (Madrid, 1528 - 1603)
* Chuana (Madrid, 1535 - El Escorial, 1573)
* Ferrando (1535-1538)
* Chuan (1539)

## Referencias
Ignacio Urquizu Sancho

**Ignacio Urquizu Sancho** (Alcanyiz, 21 de noviembre de 1978) ye un politico aragonés.

Estió educau en a Universidat Complutense de Madrit do se licenció en sociolochía y tamién bi estió profesor.

Licenciau en Ciencias Politicas por a Universidat Complutense de Madrit y doctor por la mesma Universidat, ha estau *Visiting Fellow* en a Universidat d'Harvard (Boston, Estaus Unius) y investigador visitant en l'Instituto Universitario Europeu (Florencia, Italia) y a Universidat d'Essex (Colchester, Reino Uniu). Ha impartiu docencia en a Universidat d'Essex, a Universidat George Washington (centro de Madrit), a Universidat Ubierta de Catalunya, a Universidat Pablo Olavide, a Universidat Nacional d'Educación a Distancia (UNED) y a Universidat Complutense de Madrid, do ye profesor de Sociolochía en istos momentos. Tamién colabora con a Fundación Alternativas, do estió subdirector d'Estudios de Progreso, con a empresa de sondeos Metroscopia do estió lo coordinador d'o seminario d'analisi politica y en o grupo Next Left d'a Fundación Europea de Estudios Progresistas.

Ha colaborau con meyos como la CNN+, *[[Público]]* y en a Cadena SER. Autualment colabora en *[[El País]]* y en Eldiario.es.

En l'ambito personal estió casau y con dos fillas, pero autualment ye esvurciau.

## Libros publicaus
* 2012: *La crisis de la socialdemocracia: ¿Qué crisis?*. Madrit, Los Libros de la Catarata.
* 2016: *La crisis de representación en España*. Madrit, Los Libros de la Catarata.
* 2019: *¿Cómo somos?*. Barcelona, Ediciones Deusto.

## Referencias
Nyctereutes procyonoides

O **tanuki** (d'o chaponés RAY]], 1834)) ye un mamifero placentario carnivoro miembro d'a familia Canidae, orichinario de Chapón, Corea y China oriental pero introduciu en Europa de l'Este y central, aon que s'ha tornau una especie invasora.

## Descripción

O tanuki ye un canido d'aspecto primitivo, con caracters que son consideraus basals pa ixe grupo d'animals. Tiene un pelache muit denso, de tonos grisos y negros, mas pardo por alto y fusco por debaixo. As patas son curtas y os didos no son de tot aliniaus como en a resta d'os canidos, sino que amuestran bella cosa de radialidat, como en os mustelidos y os ursidos. A coda la tienen larga y densa como as rabosas.

Tiene unas tacas particulars en a cara, arredol d'os uellos , que recuerdan a o mapache con o cual no tiene garra parentesco.

## Habitat

En a suya aria cheografica de procedencia, o tanuki vive en sotos y riberas, y tamién en paúls y atros puestos humedos. S'estima las selvas de fuella caduca, mas humedas. Captura reptils, anfibios, moluscos y peixes, pero tamién mincha radices, bulbos, bayas y simients, por o cual ye un d'os pocos canidos omnivoros. En Chapón se'n ha visto puyando a os árbols pa pillar fruitos, por o cual ye un d'os pocos canidos capables de fer-lo.

En Europa se ye expandindo por as rechions frias y templadas. Como ye un depredador d'anfibios y vertebraus menudos, tiene un impacto negativo en os ecosistemas en os que s'aclimata.

## Depredadors

Nomás os lobos, as aguilas y os bubons  se sabe que cacen tanukis adultos. A rabosa roya puet cazar os cadiellos de tanuki. S'ha documentau muertes de tanuki a mans de taixons cuan os canidos miraban de colar-se en a matriquera d'o mustelido.

## Referencias

## Se veiga tamién

*Mapache.

## Vinclos externos
Cerra

A **cerra** (d'o latín <CIRRUS, «bucle», u de <CIRRA) ye o pel de largaria meyana y basto que tienen bels tipos de mamiferos, como os chabalins y os tocins, y tamién o pel natural u sintetico que se mete en as escobas, es cepillos u es pincels.

En Sobrarbe a parola se puet aplicar tamién a o pel d'as personas cuan se lleva de malas trazas, de forma parellana a como en castellano s'emplega la parola «*greña*»: *T'an vas con ixas cerras?*. En os anyos 1990 se le soleba dicir tamién a os chóvens que seguiban determinadas esteticas asociadas con o pel largo, como a d'o Heavy Metal, a os qui a modo de chanza u pa burchar-les se les deciba «cerrudos». «*Mia-te tú el tío cerras ixe*» «*A cerra que llevas, que no te deixa vier!*», etc.

De forma figurada, a parola cerrudo tamién puet emplegar-se pa nombrar o vello corporal si abunda, como en a mazada «*Hombre cerrudo, hombre fortudo*».

## Referencias

## Se veiga tamién

*Chuan l'Onso.
**Chuan Ralla.
**Hombre cerrudo.
**Hombre de Mataire.
**Silván de Tella.
Chuan l'Onso

:*Pa atros usos d'a parola onso se veiga [[Onso (desambigación)]]*.

**Chuan l'Onso** u **Chuan de l'Onso** ye o nombre d'un personache mitico recurrent en o folclore de transmisión oral de diferents países d'Europa, aon que protagoniza mitos con semellanzas entre éls, o que podría estar muestra d'una radiz común.  As caracteristicas comuns con que se le representa son que ye o fillo d'un onso y una muller, tiene fuerza sobrehumana y sole vivir en a espesura d'una selva u en bella espluga.

Academicament, o personache s'alude siempre con un nombre que sigue ixa mesma forma en cada luenga: Chuan + Onso. Se diz *Juan el Oso* en espanyol, *Jean de l'Ours* en francés, *John The Bear* u *John-of-The Bear* en anglés, etc.. Os cuentos de «*Joan de l'Ors*» son muit populars en Occitania, aon que o personache gosa protagonizar historias mesmo heroicas, estando a rechión en a cual s'ha feito mas variacions d'este mito. Tamién se conoix versions d'o mito de «*Joan de l'Ós*» en Catalunya d'o Norte y en o País Basco baixo lo nombre de «*Xan Hartza*» u «*Juan Artz*». Curiosament, una historia parellana documentada en Mallorca le diz *Joan de l'Onso*.

Autors como Enrique Satué han visto que o mito de Chuan l'Onso podría haber influiu en a formación de mitos locals de l'Alto Aragón, como Chuan Ralla de Sobrarbe, o Silván de Tella u lo Basajarau d'as vals occidentals.

O personache literario Gildo Mallo, d'a novela *Desperta ferro!* (1930) de Ricardo León, ye un boxiador naixiu de Sobrarbe y que diz que desciende d'una muller y un onso a traviés d'un antipasau que se diz, curiosament, Chuan l'Onso.

## Referencias

## Se veiga tamién

* Bruixón.
* Chuan Ralla.
* Silván de Tella.
* Hombre de Mataire.
* Hombre cerrudo.
* Hombre de l'onset.

## Vinclos externos
Onso (desambigación)

**Onso** puet fer referencia a:
* L'animal d'este nombre. Se veiga Ursidae.
* As figuracions d'este animal en a mitolochía antiga. Se veiga onso (mitolochía).
* Un d'os prencipals personaches d'o carnaval de Bielsa. Se veiga onso (carnaval).
* O personache protagonista d'un mito europeu, que ye una creatura hibrida d'un onso y una muller. Se veiga Chuan l'Onso.
Hombre cerrudo

L**'hombre [[Cerra|cerrudo]]** ye un personache de mito a o que s'alude en a Fueva y en a valle de Cinca en Sobrarbe pa fer miedo a os ninos y espantar-los pa que no marchen leixos de lugar ni se'n vaigan ta la selva. Ye un chigant u una creatura metat hombre y metat animal, que vive en a selva u en as esplugas de Penya Montanyesa u de Sierra Ferrera, y se lieva a os ninos que se troba solos.

Podría estar una forma local d'o mito de Chuan Ralla, d'o cual s'habría perdiu o nombre, pos concuerda con ixe en a descripción y os costumbres. Tamién podría estar basau en o mito pan-europeu de Chuan de l'Onso.

## Referencias

## Se veiga tamién

*Chuan Ralla.
*Silván de Tella.
*Chuan de l'Onso.
*Hombre de Mataire.
Hombre de Mataire

L**'hombre de Mataire** ye un personache de mito de l'alta Cinca. Ye una figura popular en os lugars que son arredol d'a confluencia d'os ríos Cinca y Cinqueta, como Saraviello, Salinas, Badaín y la Infortunada. A la contra que Silván, Chuan Ralla y l'Hombre cerrudo d'a Fueva y a redolada de l'Aínsa, l'hombre de Mataire se representa como un chigant benigno, anque miedoso, que puede amaneixer pa aduyar a os ninos en apuros.

A descripción gosa estar a d'un hombre muit alto y fortudo, y anque no se diz a-esprés que sía metat animal y metat persona, como sí que pasa con atras formas d'o mito de Chuan l'Onso, sí que se'l describe con o cuerpo pleno de cerra marrón  pareixida a la d'un onso. Tamién tiene deleria con a miel, y s'entiende bien con os onsos. Vive en as garras de Punta Lierga, en a partida por alto d'a Cinca que se diz a selva de Mataire.

L'hombre de Mataire no fa mal a o bistiar, y s'acerca a las uellas y crabas nomás cuan en veye una sola y sin cosirar, pa muyir-la y beber-se-ne la leit. Si se troba con personas adultas, corre a amagar-se en a selva an nunca se l'ha puesto trobar.

## Referencias

## Se veiga tamién

*Chuan Ralla.
*Silván de Tella.
*Chuan de l'Onso.
*Hombre cerrudo.
Ribas de Borcha

**Ribas de Borcha** u tamién nomás que **Ribas**   (en castellano *Ribas de Borja*, *Ribas* u *Rivas*) ye un lugar despoblau situau en o termin municipal de Borcha. Formaba de conchunta con Maleixán y Albeta un d'os suyos tres vicos. Yera habitau solament per musulmans y quedó totalment abandonau con a suya expulsión en 1610.

## Historia
En 1494 Dionis Coscón adquirió lo lugar y se tornó en o suyo nuevo sinyor.
En o fogache de 1495 teneba 14 fuegos (toz éls yeran musulmans).
En o sieglo XVI se devantó la ilesia d'o lugar dimpués d'a conversión forzosa de toz os suyos habitants que yeran nomás que musulmans.
En l'inte d'a expulsión en 1610 Ribas teneba 28 fuegos (uns 140 habitants).

## Referencias
Silván de Tella

O **Silván de Tella** u **Silván de la Penya** ye un personache de mito popular en as valles de Sobrarbe que habitaba en a redolada de Tella y as suyas aldeyas, por aon furtaba uellas y atros animals que devoraba dimpués. Se le describe como un chigant, y viviba en una espluga que encara existe en alto en o forato d'as Devotas, entre Tella y Bielsa.

Iba siempre puerco y con o pelo y a barba estrazaus. Se vestiba con os pellizos que les rancaba a os animals que comeba, y feba tal pudor que denguno lo quereba tener cerca. Tamién yera a-saber lo fiero. En cheneral, tot lo malo lo teneba o Silván.

## Marieta

Diz que una vegada mientres rondiaba a las uellas, s'enamoró d'una pastoreta de Tella que se deciba Marieta. Una día la raptó y la zarró en a espluga aon viviba. De nueiz la obligaba a que le pintinás y le matás os piollos y liendres, y asinas pilló lo costumbre de dormir-se o chigant.

Viyendo que d'ixa traza iba a escapar, Marieta s'enfurnó un buen plan pa fuir: una nueit, entre que pintinaba a Silván, este s'endurmió como feba a sobén y ella se desligó lo mandil y, sacando-se-lo cutio-cutio, posó  la cabeza de Silván sobre una piedra y brincó a-escape.

A lo rato, Silván que se dispierta y vei que Marieta no ye. Encarranyau sale d'a espluga y comienza a encorrer-la cara ta'l lugar clamando:

Una atra versión diz que clamaba:

La zagala, que ya plegaba ta la part de Tella, le grita:

Marieta adubió la casa d'uns familiars y o Silván no la tornó a viyer.

## Muerte

Dimpués de la fuida de Marieta, a Silván siempre lo vieban mocho y ensupinau, arrocengando una tal tristura y falta d'esmo que a garra pastor de la valle se le podeba escapar una cosa: yera o momento de rematar-lo.

Y asinas lo fizon, que un día plenón un caldero con leit enverenada con calso y le'n deixón en a bordeta de Viturián que i hai a las afueras, en o camín de la losa de Lavasar. Silván, que yera laminero y le feba buen goi la leit, le pregunta a un nino si se'n puede gosar fiar y o zagal, que iba alicionau, contesta que sí, que yera que heba pariu una vaca y en sobraba muta en casa, de leit, y que por ixo le'n heban deixau en o caldero pa él.

A l'atro día o Silván chaceba muerto en a suya espluga.

## Referencias

## Se veiga tamién
*Chuan Ralla.
*Chuan l'Onso.
*Hombre de Mataire.
*Hombre cerrudo.
Ermita de Santa Ana de Pozuelo d'Aragón

A **ermita de Santa Ana** ye un una ermita que se troba amán de Pozuelo d'Aragón, (Campo de Borcha,Aragón).

Estió construyida en zagueras d'o sieglo XV. Ye d'estilo gotico y en o sieglo XVIII se li adhibió unatra nau.
Ilesia de Nuestra Sinyora de l'Asumpción de Pozuelo d'Aragón

A **ilesia de Nuestra Sinyora de l'Asumpción**  ye un templo catolico que se troba en Pozuelo d'Aragón, (Campo de Borcha, Aragón).

Ye d'estilo gotico-renaixentista y fue construyida en o sieglo XVI baixo l'empento d'os abaz d'o Monesterio de Veruela Lope Marco y Hernando d'Aragón.
Mandil

O **mandil** (de l'arabe *mandil* y  iste d'o latín *< MANTELLU* "manto"), **debantal** u **bantal** ye una pieza de ropa de fayena que s'emplega pa guardar y protecher a ropa que se lieva debaixo contra las tacas y atros desperfectos. De regular va ligau arredol d'o cuello y a cintura, tot quedando por debant d'o cuerpo.

## Imáchens
Chent con mandils:

Imachen:Ten-year old Frank.jpg
Imachen:Strawberry Festival Volunteers (5798100191) (2).jpg
Imachen:Schlachter.jpg


## Notas


## Referencias

## Enlaces externos
Hombre choto

L**'hombre choto** ye un personache de mito u cuento popular d'a Guarguera, en o Sarrablo historico, que José Antonio Adell y Celedonio García encuadran en a tradición d'os chigants pirinencos u «homes granizos».

Se deciba Mamés y heba naixiu d'una pastora y de pai desconoixiu, talment bel monstruo. Su mai lo crió amagau en o mont, sin contacto con atros humans, y a mesura que creixeba se feba platero que no yera de tot humano, pos yera mas gran y teneba pelo por tot lo cuerpo como un animal. Podeba brincar por os cillos como as crapas de su mai, por o que de camín le metioron a embotada d'«hombre choto». Cazaba y feba de pastor pa vivir.

Un día vido una moceta d'una aldeya de la val, de la que se quedó prendau. Os meses siguients iba a espiar-la, amagando-se entre as matas, y cuan ella no s'apercataba el s'amanaba tot lo que podeba pa poder-se lievar a ulor como recuerdo.

Una vez d'estas a moza le descubrió, y el, d'o espanto que le pilló, no se pudo mover. A moceta, que yera amable, por cuentas de fuir-ne d'o monstruo se fizo su amiga. Pasoron as semanas y os amigos se veyeban cada día de tardes. Mamés yera enamoradismo d'ella y cuan se separaban feba siempre lo mesmo: ir-se-ne ta la espluga do viviba y remerar a ulor d'ella.

Un mal día a moceta tenió que marchar d'o lugar y pa no causar-le pena, no se despidió de Mamés. Os días siguients l'hombre choto tremenaba por o mont y la uscaba por cada zerigüeta, sin nunca poder-la trobar. O chigant yera cada vez mas trastornau por a perda d'a suya amada, dica que a la fin resolvió brincar d'alto d'a penya Canciás y matar-se pa no haber de penar mas.

## Referencias

## Se veiga tamién

* Chuan l'Onso.
* Chuan Ralla.
* Hombre cerrudo.
* Hombre de Mataire.
Choto

Un **choto** ye un buco (masclo de craba) que s'ha capau de chovenyón pa que sía manso. En os rabanyos domesticos, os chotos s'emplegan pa conducir a la resta. A sobén se les mete un tipo especial d'esquilla que se diz tamién «choto».

O choto y a suya esquilla tienen una gran carga simbolica: o rudio guarda a lo rabanyo contra os maldaus y a la vegada l'animal, que ye un masclo de craba mesmo que un buco, pero a qui s'ha privau de la irrefrenable gana sexual, se relaciona con o diaplo. Ye por tanto un «diaplo» aconortau, enarguillau y feito manso.

## Referencias

## Se veiga tamién

*Os Chotos.
*Crabito.
*Caloyo.
*Hombre choto de Guarguera.
Villamayor (Bulbuent)

**Villamayor** yera un lugar habitau en a Edat Meya y actualment despoblau que se trobaba en o termin municipal de Bulbuent, (Campo de Borcha,Aragón), en o puesto encara clamau *Villamayor* en a suya memoria situada amán d'a carretera  entre Bulbuent y Maleixán.

## Historia
Alifonso I d'Aragón dio Villamayor a lo Monesterio de Veruela en 1177.
En 1276 se concedió una carta de población a Villamayor per parti d'o Monesterio de Veruela.
Mientres la guerra d'os dos Peros en 1361 provocó que los suyos vecins buscasen cubillar en Borcha. Villamayor ye definitivament despoblau en o sieglo XV.
Ilesia de Nuestra Sinyora d'os Ánchels de Mallén

A **ilesia d'a Nuestra Sinyora d'os Anchels**  ye un templo catolico que se troba en Mallén, (Campo de Borcha,Aragón).

## Historia
En 1149 se construyió una ilesia d'estilo romanico per orden d'o flaire Guillen de Belmes. En o sieglo XIII se construye una nueva ilesia en estilo gotico pero conservando lo abside d'a ilesia romanica.
En o sieglo XVI s'enampló con capiellas laterals a l'altar mayor. 
En o sieglo XVIII se creyan dos naus laterals.
En 1772 se devanta l'altar mayor.
David Civera

**David Civera Gracia**, conoixito artisticament como **David Civera**, y naixito de Teruel, Provincia de Teruel o 8 de chinero de 1979 ye un cantaire que participó en o Festival d'Eurovisión de 2001 en representación de RTVE. Seguntes Promusicae (*Productores de Música de España*) tien tres discos de platino y un d'oro o que fa 350.000 albumes vendius.

## Discografía
* 1998: *Hoy como ayer*.
* 2001: *Dile que la quiero*.
* 2002: *En cuerpo y alma*.
* 2003: *La Chiqui Big Band*.
* 2005: *Perdóname*.
* 2006: *Ni el primero ni el último*.
* 2007: *No bastará*.
* 2008: *Para vivir contigo*.
* 2008: *Grandes éxitos* (Replegada de cancions).
* 2009: *Podemos elegir*.
* 2011: *A ritmo de clásicos*.
* 2013: *Versión original*.
* 2016: "15 Aniversario" (Replegada de cancions).
* 2019: *Empatía* (EP).
Tranco

:*Pa atros usos de trango se veiga [[trango (desambigación)]].*

Un **tranco** (u **gainada** en aragonés occidental) ye un paso largo que se da separando muito as garras. Tamién puede indicar a distancia que se salva en un tranco, u bella cosa que caldría un tranco pa saltar-la.

A forma «tranco» ye cheneral en aragonés y se documenta dende Ansó dica Sobrarbe. Tamién tiene presencia en o castellano d'Aragón, por eixemplo en Zaragoza. A variant **trango** representa una sonorización de consonant xorda dezaga de consonant liquida y se documenta, por eixemplo, en aragonés chistabín.

## Expresions

***A trangos**: paso a paso, por etapas.
***A trancos y barrancos**: Lentament, con treballo, con dificultat. P. ex. «*A trancos y barrancos lo fize*».

## Notas


## Referencias

## Se veiga tamién

*Tranco (utensilio).
*Tranca.
*Tronco.
*Trampo.
Trango (desambigación)

**Trango** puede estar:
*Una variant sonorizadera de a parola **[[tranco]]**.
*Un paso estreto y ferioso en o mont, pero ineludible porque ye por aon pasa o camino. Se veiga **[[trango (camins)]]**.
*Un mal momento en a vida d'una persona, empresa u familia, un trance. Se veiga **[[trángol]]**.
*Una asociación cultural con seu en Zaragoza, dedicada a la defensa de l'aragonés: **[[O Trango]]**.
Trango (camins)

:*Pa atros usos d'a parola trango se veiga [[Trango (desambigación)]]*.

Un **trango** ye un punto difícil u perigloso en o trascurso d'un camín, pero que cal pasar-lo a la fuerza porque no i hai garra alternativa.

## Se veiga tamién

*Tranco.
*Trángol.
Paso

:*Pa atros usos d'a parola paso se veiga [[paso (desambigación)]]*.

Un **paso** (d'o latín < *passus*) ye cada un d'os movimientos d'as garras y os pietz que femos as personas y atros animals terrestres en caminar.

En aragonés, l'acción relacionada con os pasos ye *dar* pasos, o mesmo que en castellano. De l'acción de concatenar os pasos que se da en desplazando-se se diz andar u caminar.

## Expresions

***A paso de tortuga**: A boniquet, despaciet, mas lento que o regular.
***A paso d'hombre**: A velocidat normal, sin prisa. 
***A paso ''lihero***: A-escape, mas rapedo que o regular. Esta expresión ye amprada d'o castellano.

== Curiosidaz ==

A expresión *No + pas* pa recalcar a negación podría incluir una forma arcaica d'a parola «paso». D'alcuerdo con o profesor [[Brian Mott]], en primeras habría significau *ni un paso''.

## Referencias

## Se veiga tamién

*Gambada.
*Camín.
*Senda.
*Tranco.
*Negación con "pas" en aragonés.
Tranca

:*Pa atros usos de tranca, se veiga [[tranca (desambigación)]]*.

A **tranca** ye una pieza de madera tallada y de prou largura pa entrascar-se a canto y canto d'una puerta, ya sía contra la paret con foratos (as tranqueras) u en bel suporte que se diz tranquil, pa que no se pueda ubrir. Una puerta que tiene mesa la tranca se diz que ye «trancada», y d'aquí viene o verbo «trancar» que tamién ye zarrar con clau.

A variant **tranga** ye un caso de sonorización de consonant xorda dezaga de consonant liquida y se documenta, por eixemplo, en aragonés belsetán y chistabín. En Tella se diz «trangazo» por cuentas de «trancazo» a o golpe propinau con un tocho de madera.

## Expresions

***A puerta trancada, o [[Diaplo|diablo]] se'n torna**: refrán que aconsella no parlar mal de denguno sin saber (Sobrarbe).

## Notas


## Referencias

## Se veiga tamién
*Tranga.
*Ferrollo.
**Zarrapico.
Ferrollo

Un **ferrollo** u **cerrullo** (d'o latín *< *VERRUCULUM*) ye un mecanismo pa zarrar as puertas, ventanas u atras aperturas d'un edificio que consiste en un pasador de fierro u bel atro material y unas aldabas clavadas en a fuella y o marco d'a puerta, de traza que cuan se fa pasar o pasador que ye en a fuella d'a puerta, quede inmobilizada contra l'atra part.

Puede ir acopmpanyau de bel candau u bella zarralla pa asegurar-se que a puerta queda trancada.

En clau d'humor, a parola zarrallo tamién puede designar a os chenitals externos d'una muller.

## Notas


## Referencias

## Se veiga tamién
*Tranca.
*Fustigo.
*Zarralla.
*Zarrapico.

## Enlaces externos
Zarralla

Una **zarralla** u **cerralla** (d'o latín *< SERRACULUM*) ye un mecanismo de metal que se mete en as puertas, ventanas, caixons, almarios y mundos pa que no se puedan ubrir sin a clau. Tamién pa asegurar puestos, casas, establimientos y asinas protecher lo suyo conteniu. L'artesano que construye zarrallas y as suyas claus ye o zarrallero.

## Notas


## Referencias

## Se veiga tamién
*Ferrollo.
*Tranca.
*Zarrapico.

## Enlces externos
Zarrapico

**Zarrapico** ye una denominación común pa os ferrollos mas simples que consisten, lo mas a sobén, en una pieza de madera u metal clavada por un extremo contra la puerta con un solo clau, de forma que se puede fer bascular arredol d'este, y un tranquil en o que s'encaixa cuan se zarra.

## Notas


## Referencias

## Se veiga tamién
*Ferrollo.
*Fustigo.
*Tranca.
*Zarralla.
Ilesia de Nuestra Sinyora d'os Ánchels d'Agón

A **ilesia d'a Nuestra Sinyora d'os d'os Anchels** ye un templo catolico que se troba en Agón (Campo de Borcha, Aragón).

Ye una ilesia d'una sola nau y capitero poligonal de cinco costaus. Tien dos capiellas: una dedicada a lo Santo Cristo y unatra a Sant Antón.

## Historia
Fue construyida en o sieglo XVI en estilo mudéchar. A parti superior d'o suyo campanar fue espaldau en o sieglo XVII per o suyo estau de ruina y construyiu de nuevas per Joannes d'Irigoni.

Fue restaurada en 1994 y en 2000.

## Referencias